TV-gids Maandag 13 April 2015
JY LEES NOU TV-gids Maandag 13 April 2015
18:30 Villa Rosa (kykNET): Celine pas maklik aan by die Villa en Fritz moet haar teen wil en dank vra om uit te help. Marius en Stef hou glad nie van die idee dat Saskia Gunther se aandele wil koop nie.
18:30 7de Laan (SABC2): Nadia het 'n nuwe werk – sal Herman dit goedkeur? Paula het nog gevoelens vir Altus, maar is te trots om dit te erken. Wie is Petro se ridder op 'n wit perd?
19:30 Binnelanders (kykNET): At probeer steeds om vir Malan te manipuleer. Ivanka en Ilse dink hulle weet wat met Morné skort. Daleen vrees vir die toekoms, terwyl Jana in die duister gehou word oor hare.
20:00 Fiësta (kykNET): Die ABSA KKNK is vanjaar mondig en watter fees het nie op ons gewag nie. Oudergewoonte is hierdie fees 'n vertoonvenster van net die beste teater, musiek en kuns. Die akteur De Klerk Oelofse is ons gas-aanbieder.
20:30 Afri-Visie (KykNET): 'Afri-Visie Skryf 'n Treffer'-kompetisie is 'n liedjieskryfkompetisie waar die liedjie koning kraai en die sanger net die mondstuk is. Aangebied deur Nico Panagio.